Salvatore Schillaci. Salvatore Schillaci (; 1-dekabr 1964-yilda tugʻilgan — 18-sentyabr 2024) – odatda Totò Schillaci nomi bilan tanilgan, italiyalik professional futbolchi, hujumchi sifatida oʻynagan. Klublardagi faoliyati davomida Schillaci Messina (1982—1989), „Juventus“ (1989—1992), „Internasionale“ (1992—1994) va Jubilo Ivata (1994—1997) klublarida oʻynagan. Terma jamoa miqyosda Schillaci 1990-yilgi FIFA Jahon chempionatining kutilmagan yulduzi boʻlgan. Salvatore turnir davomida Italiya terma jamoasiga oʻz mezbonligada oʻtgan mundialda uchinchi oʻrinni egallashida katta xizmat qilgan. Italiyaning birinchi oʻyinida zahiradan tushgan Shillaci jahon chempionati davomida oltita gol urgan va turnirning eng yaxshi toʻpurariga beriladigan „Oltin butsa“ qoʻlga kiritgan. Musoboqaning eng yaxshi futbolchisiga beriladigan „Oltin toʻp“ tanlovida birinchi egallagan bo'lsa, Lothar Matthäus ikkinchi va Diego Maradona uchinchi oʻrinni egallagan. Oʻsha yili Salvatore 1990-yilgi „Oltin toʻp“ sovrinida ham Matteusdan keyin ikkinchi oʻrinni egallagan. Terma jamoadagi faoliyati. Milliy terma jamoadagi ilk debyut uchrashuvini 1990-yili oʻtkazgan. Shu vaqtga qadar u milliy terma jamoa safida 16ta oʻyinda ishtirok etib kelgan. 1990-yilgi Jahon chempionati musobaqalari ishtirokchisi hisoblanadi. Shaxsiy hayot va oʻlim. Shillasining jiyani Francesco Di Mariano va amakivachchasi Antonio Maurizio Schillaci ham professional futbol oʻynashgan. Ikki marta uylangan va uch farzandi bor edi. Salvatore oʻzini Rim-katolik deb hisoblagan. Schillaciga 2022-yilda yoʻgʻon ichak saratoni tashxisi qoʻyilgan. 2024-yil sentyabr oyida u atriyal aritmiya bilan kasalxonaga yotqizilgan. Schillaci 2024-yil 18-sentyabr kuni ertalab 59 yoshida vafot etdi. Milanning „Inter“ klubi Schillaciga hurmat koʻrsatib: „U 90-yillarda Italiyaning Sehrli kechalarida butun xalqni orzu qilishga majbur qilgan“ degan bayonot bergan.